Diari Oficial de la Generalitat Valenciana


Sumari del DOGV 6319, del 27-07-2010 (2010/8174)

Notificació de la sentència dictada en el judici verbal de desnonament per falta de pagament, número 944/2010.
--------------------------------------------------------------------------------------------------------------

### Dades del document

Número de DOGV
:   6319

Data del DOGV
:   27-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8174


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament, número 944/2010. [2010/8174]  
Judici verbal (desdonament per falta de pagament) 000944/2010-D  
De: Nueva Castellón, SLU.  
Procuradora: Pilar José Inglada Rubio.  
Contra: Lorena Esther Escalante Chouro i Juan Carlos Calderón García.  
Procurador/a: -.  
En aquest procediment de juí verbal de desdonament seguit a instàncies de Nueva Castellón, SLU, contra Lorena Esther Escalante Chouro i Juan Carlos Calderón Grarcía s'ha dictat una sentència, l'encapçalament i fallada del qual són els següents:  
«Sentència número 140/2010  
Castelló, 24 de juny de 2010  
Vistos davant meu, Víctor Calatayud Chollet, magistrat jutge del Jutjat de Primera Instància número 4 de Castelló, aquestes interlocutòries de judici verbal per desnonament d'habitatge i reclamació de rendes, promogut per la procuradora Pilar Inglada Rubio, en representació de Nueva Castellón, SLU, dirigida per la lletrada Beatriz Benet Marco, contra Lorena Esther Escalante Chouro i Juan Carlos Calderón García (ambdós en rebel·lia), amb base als següents:  
Fallada  
Estime parcialment la demanda interposada per la procuradora Pilar Inglada Rubio, en nom i representació de Nueva Castellón, SLU, contra Lorena Esther Escalante Chouro i Juan Carlos Calderón García:  
1. Declare resolt, per falta de pagament de les rendes i quantitats assimilades, el contracte d'arrendament que lligava les parts i que tenia com a objecte l'immoble situat al carrer Riu Palància, número 38, escala 2, 5º-A, de Castelló de la Plana, el traster número 15 i el garatge número 15.  
2. Condemne els demandats a estar i passar per aquesta resolució i que deixen lliure, vàcua i a disposició de la part actora l'immoble indicat; a aquest efecte, s'ha assenyalat el dia 9 de setembre de 2010 a les 10.30 hores, perquè es procedisca al llançament, que tindrà lloc sense més tràmit, és a dir, sense necessitat que se sol·licite per la part actora l'execució del pronunciament de la sentència relatiu al llançament.  
3. Condemne els demandats a que paguen a l'actora:   
a) Huit mil euros (8.000,00 euros), en concepte de rendes impagades fins a la data de presentació de la demanda, més tres-cents quaranta-sis euros amb setanta-huit cèntims (346,78 euros) de despeses de devolució.  
b) Mil sis-cents euros (1.600,00 euros), en concepte de rendes vençudes des de la interposició de la demanda fins a la data d'aquesta resolució.  
c) Les rendes que vencen i les quantitats assimilades que es meriten, fins a l'entrega de la possessió de la finca, prenent-se com a base de la liquidació de les rendes futures, l'import de l'última mensualitat reclamada en presentar la demanda, que va pujar a huit-cents euros (800,00 euros).  
d) Més els interessos vençuts i que vencen en els termes establits en el fonament de dret sisé d'aquesta resolució.  
4. No faig expressa imposició de costes, pel que cada una de les parts abonarà les costes causades a la seua instància i les comunes per mitat.  
Notifiqueu aquesta resolució a les parts en els termes acordats, i se'ls adverteix que contra la aquesta es pot interposar recurs d'apel·lació, que es prepararà per mitjà d'un escrit dirigit a aquest Jutjat en el termini de cinc dies hàbils des de la seua notificació , amb els requisits de l'article 457 de la Llei d'Enjudiciament Civil, i s'haurà de constituir el depòsit exigit per la disposició addicional quinze de la Llei Orgànica del Poder Judicial, introduïda per la Llei Orgànica 1/2009, de 3 de novembre.  
Lliureu i uniu una certificació d'aquesta resolució a les actuacions, i incloeu l'original en el llibre de sentències.  
Així per aquesta la meua sentència ho pronuncie, mane i firme».  
I atés que els demandats esmentats, Lorena Esther Escalante Chouro i Juan Carlos García, es troben en parador desconegut, s'expedeix aquest edicte perquè els servisca de notificació en forma.  
Castelló de la Plana, 8 de juliol de 2010.- El secretari judicial: Alexandre Ros Ros.